మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
World Cup 2019: సెమీస్‌ ముంగిట భారత్‌కి కివీస్ బౌలర్ హెచ్చరికలు
ప్రపంచకప్‌లో షార్ట్ పిచ్‌ బంతుల్ని ఎదుర్కోవడంలో భారత బ్యాట్స్‌మెన్‌లు కాస్త ఇబ్బందిపడుతున్నారు. రోహిత్ శర్మ, విరాట్ కోహ్లీ ఫుల్ షాట్స్‌తో అరకొర పరుగులు రాబడుతున్నా.. మిగతావారు మాత్రం బ్యాట్‌లు ఎత్తేస్తున్నారు.
Samayam Telugu | Updated:
Jul 8, 2019, 04:16PM IST
హైలైట్స్
గంటకి 150కిమీ వేగంతో బంతులు విసుతున్న లూకీ ఫర్గూసన్
టోర్నీలో ఏడు మ్యాచ్‌లాడి ఇప్పటికే 17 వికెట్లు పడగొట్టిన పేసర్
భారత్, న్యూజిలాండ్ మధ్య మంగళవారం తొలి సెమీ ఫైనల్ మ్యాచ్
షార్ట్ పిచ్ బంతులతో సవాల్ విసురుతానని ఫర్గూసన్ హెచ్చరిక
న్యూజిలాండ్‌తో వరల్డ్‌కప్ సెమీస్ మ్యాచ్‌ ముంగిట భారత్ బ్యాట్స్‌మెన్‌లకి ఆ జట్టు ఫాస్ట్ బౌలర్ లూకీ ఫర్గూసన్ హెచ్చరికలు జారీ చేశాడు. మాంచెస్టర్ వేదికగా మంగళవారం మధ్యాహ్నం 3 గంటల నుంచి భారత్, న్యూజిలాండ్ మధ్య తొలి సెమీ ఫైనల్ మ్యాచ్ జరగనుండగా.. తాజాగా మీడియాతో మాట్లాడిన ఫర్గూసన్ తన షార్ట్ పిచ్ బంతులతో భారత్‌‌కి ఇబ్బందులు తప్పవని చెప్పుకొచ్చాడు.
ప్రపంచకప్‌లో గంటకి 150కిమీ వేగంతో బంతులు విసురుతూ.. ప్రత్యర్థి బ్యాట్స్‌మెన్‌లని వణికించిన ఫర్గూసన్.. టోర్నీలో ఇప్పటికే ఏడు మ్యాచ్‌లాడి 17 వికెట్లు పడగొట్టాడు. దీంతో.. ఈ ఫాస్ట్ బౌలర్‌ని ఎదుర్కోవడంలో భారత టాప్ ఆర్డర్ కాస్త జాగ్రత్తగా ఉండాలని ఇప్పటికే మాజీ క్రికెటర్లు సూచిస్తున్నారు. లీగ్ దశలో ఒక్క ఇంగ్లాండ్‌పై మినహా ఆడిన అన్ని మ్యాచ్‌ల్లోనూ విజయాల్ని అందుకున్న టీమిండియా పాయింట్ల పట్టికలో అగ్రస్థానంలో నిలవగా.. మూడు పరాజయాల్ని చవిచూసిన న్యూజిలాండ్‌ నాలుగో స్థానంతో సరిపెట్టి సెమీస్‌కి చేరింది.